Burjassot acull la celebració de la Fira de les Famílies
2025-07-24

El carrer Juan Bautista Gil de Burjassot serà el punt de trobada, divendres que ve 12 d’abril a partir de les 17.30 hores, de la celebració de la Fira de les Famílies. Aquesta activitat arriba al municipi de mans del Centre de dia “Los Bloques”, dependent de l’Ajuntament de Burjassot, del Centre de dia “Manantial”, dependent de Cáritas Diocesanas de València i dels Júniors M.D. Sant Josep Obrer.

Les tres entitats s’han unit per a celebrar aquesta divertida activitat comunitària que consistirà en una kermés de jocs i proves, on els participants aniran obtenint punts per a aconseguir premis.

“Aquesta activitat té com a objectiu reunir les famílies amb les quals estem treballant les tres entitats i fer-les partícips d’una activitat comunitària”, tal com han assenyalat des de l’organització que també convida a participar a la resta de famílies del municipi i als xiquets de la casa que vulguen gaudir de la fira.

L’activitat es desenvoluparà fins a les 19.30 hores.